### Анализ на решението на задача

ПЪТУВАНЕ

В задачата е необходимо да пресметнем времето, което е необходимо на ръководителя, за да отиде на техническата конференция точно 10 минути преди започването й като сумираме:

- времето за регистрация на отбора - t3;

- времето за настаняване в хотела, което се получава като произведение на броя на състезателите + 1 ръководител и времето за настаняване на един човек в хотела – (br+1)\*t6;

- времето за пътуване – (t4\*60+t5).

S= t3+(br+1)\*t6+(t4\*60+t5)

Всички времена пресмятаме в минути. Необходимо е да превърнем в минути и началният час на започване на техническата конференция - mrez=t1\*60+t2.

По този начин можем да получим колко минути по-рано трябва да тръгне групата, за да е на време на техническата конференция по формулата: mrez=mrez – (S+10).

За да получим в колко часа най-късно трябва да тръгне групата, тези минути трябва да ги превърнем в часове и минути:

hrez=mrez/60;

mrez=mrez%60;

Последното нещо, което трябва да се съобрази, е да се провери дали часът и/или минутите са число по-малко от 10. Тогава преди да изведем съответната стойност, трябва да се изведе една нула.

*Автор: Пламенка Христова*